CELEX: 62021CN0782
Language: et
Date: 2021-12-15 00:00:00
Title: Kohtuasi C-782/21 P: Aeris Invest Sàrl-i 15. detsembril 2021 esitatud apellatsioonkaebus Üldkohtu (kolmas koda laiendatud koosseisus) 6. oktoobri 2021. aasta otsuse peale kohtuasjas T-827/17: Aeris Invest versus EKP

21.3.2022   
            
            
               ET
            
            
               Euroopa Liidu Teataja
            
            
               C 128/7
            
         
      Aeris Invest Sàrl-i 15. detsembril 2021 esitatud apellatsioonkaebus Üldkohtu (kolmas koda laiendatud koosseisus) 6. oktoobri 2021. aasta otsuse peale kohtuasjas T-827/17: Aeris Invest versus EKP
      (Kohtuasi C-782/21 P)
      (2022/C 128/10)
      Kohtumenetluse keel: hispaania
      
         Pooled
      
      
         Apellant: Aeris Invest Sàrl (esindajad: advokaadid R. Vallina Hoset, E. Galán Burgos ja M. Varela Suárez)
      
         Teised menetlusosalised: Euroopa Keskpank, Euroopa Komisjon, Banco Santander, S.A.
      
         Apellandi nõuded
      
      
                  —
               
               
                  tühistada Üldkohtu (kolmas koda laiendatud koosseisus) 6. oktoobri 2021. aasta otsus kohtuasjas T-827/17: Aeris Invest vs. EKP (EU:T:2021:660);
               
            
                  —
               
               
                  rahuldada Aeris Investi poolt esimeses kohtuastmes esitatud nõuded, eelkõige tühistada Euroopa Keskpanga 7. novembri 2017. aasta otsused LS/MD/17/405, LS/MD/17/406 ja LS/MD/17/419, millega keelduti võimaldamast täielikult tutvuda teatud dokumentidega, mis puudutavad Banco Popular Español, SA kriisilahenduse skeemi vastuvõtmist, ja
               
            
                  —
               
               
                  mõista vastavalt Euroopa Kohtu kodukorra artiklile 184 kohtukulud välja Euroopa Keskpangalt.
               
            
         Väited ja peamised argumendid
      
      Apellant põhjendab apellatsioonkaebust kahe väitega:
      
                  —
               
               
                  esimeses väites märgib apellant, et vaidlustatud otsus on vastuolus Euroopa Liidu põhiõiguste harta (edaspidi „harta“) artikliga 47 niivõrd, kuivõrd: (i) ei ole võimalik taotleda võimalust tutvuda asjaomaste dokumentidega kohtuasjas T-628/17; ja (ii) sellega on takistatud asjaomasel menetluspoolel tegelikult kasutada oma õigust tõhusale õiguskaitsevahendile, ning sellega suurendatakse poolte menetluslikku ebavõrdsust. Igal juhul ei ole ei ole selline harta artikli 47 riive harta artikliga 52.1 põhjendatud;
               
            
                  —
               
               
                  teises väites märgib apellant, et vaidlustatud otsus on vastuolus Euroopa Keskpanga 4. märtsi 2004. aasta otsusega 2004/258/EÜ üldsuse juurdepääsu kohta Euroopa Keskpanga dokumentidele (edaspidi „otsus 2004/258“) (1) koostoimes harta artikliga 47. Nimelt rikutakse otsuse 2004/258 artikleid 1, 2 ja 6 seeläbi, et tõlgendatakse otsuse 2004/258 eesmärki viisil, mis on põhiõigustega vastuolus.
               
            
         (1)  ELT 2004, L 80, lk 42; ELT eriväljaanne 01/05, lk 51.